recursal/SuperWikiNEXT-32B huggingface dataset:
**Ανάλυση προγράμματος** (**computer program analysis**) ονομάζεται η διαδικασία με την οποία αναλύεται αυτόματα η συμπεριφορά προγραμμάτων που εκτελούνται σε έναν υπολογιστή.

Υπάρχουν δύο βασικές προσεγγίσεις στην ανάλυση προγράμματος, η στατική ανάλυση και η δυναμική ανάλυση.

Βασικές εφαρμογές της ανάλυσης προγράμματος είναι η βελτιστοποίηση προγράμματος και η ορθότητα προγράμματος.

Σχετικές τεχνικές με την ανάλυση προγράμματος είναι:

* τα συστήματα τύπων
* η αφηρημένη διερμηνεία
* η ορθότητα προγράμματος
* ο έλεγχος μοντέλων.

Η ανάλυση απόδοσης (γνωστή και με τον όρο "profiling") και η ανάλυση εξαρτήσεων είναι συγκεκριμένες μορφές της ανάλυσης προγράμματος.

Μια τεχνική που χρησιμοποιείται συχνά για κάποιες περιπτώσεις ανάλυσης προγράμματος είναι το program slicing.
Ο **Αντώνιος Ραγκούσης** (1889 - 1972) ήταν Έλληνας δικαστής που διετέλεσε δήμαρχος Αθηναίων (1950 - 1951).

Βιογραφικά στοιχεία
-------------------

Γεννήθηκε στην Μάρπησσα Πάρου και ήταν γιος του Λιπράνδρου Ραγκούση. Σπούδασε νομικά και το 1929, με την ίδρυση του Συμβουλίου της Επικρατείας, διορίστηκε πάρεδρος σε αυτό. Το 1940 προήχθη σε Σύμβουλο Επικρατείας και το 1958 συνταξιοδοτήθηκε. Στις 21 Αυγούστου 1950 τοποθετήθηκε, σύμφωνα με νομοθετική ρύθμιση της εποχής, Δήμαρχος Αθηναίων προκειμένου να διενεργήσει εντός ευλόγου χρονικού διαστήματος τον δήμο σε εκλογές. Παρέμεινε σε αυτόν μέχρι τις 19 Μαΐου 1951. Κατά τη διάρκεια της θητείας του, αν και υπηρεσιακός, υπερασπίστηκε με σθένος τα συμφέροντα του δήμου.

Διετέλεσε, επίσης, πρόεδρος του Θεραπευτηρίου "Ευαγγελισμός".

Απεβίωσε στην Αθήνα. Ήταν παντρεμένος και είχε δύο κόρες.

Παραπομπές
----------

1. ↑  Διατελέσαντες δικαστές στο ΣτΕ, από την επίσημη ιστοσελίδα του ΣτΕ
2. 1 2  Βιογραφικό Ραγκούση, από την ιστοσελίδα mikros-romios.gr
3. 1 2  Δημήτριος Αλεξ. Γέροντας, *Ιστορία του Δήμου Αθηναίων (1835-1971)*, Αθήνα 1972, σελ. 384 - 385
4. ↑  Διατελέσαντες δήμαρχοι Αθηναίων Αρχειοθετήθηκε 2017-06-08 στο Wayback Machine.
 από την ιστοσελίδα του Δήμου Αθηναίων
Το **Arizona Fur Con** είναι ένα συνέδριο furry που πραγματοποιείται κάθε χρόνο στην Αριζόνα.

Το συνέδριο είναι ένας εορτασμός για την κουλτούρα των furries. Σχεδιάστηκε για να είναι ένας τόπος συνάντησης για τα μέλη των κοινοτήτων ανθρωπόμορφων και λάτρεις των fursuit κοστουμιών. Το Arizona Fur Con είναι αξιοσημείωτο για την τεράστια ποικιλία των εκδηλώσεων που σχετίζονται με τα furries, συμπεριλαμβανομένου, χορούς μεταμφιεσμένων, θεματικές καφετέριες, πάνελ και εργαστήρια, παιχνίδια, και ευκαιρίες να γνωρίσει κάποιος ξεχωριστούς καλεσμένους του fandom.

Παραπομπές
----------

1. ↑  «Arizona Fur Con 2013». *Phoenix New Times*. Phoenix New Times, LLC. 14 Οκτωβρίου 2013. Αρχειοθετήθηκε από το πρωτότυπο στις 18 Σεπτεμβρίου 2015. Ανακτήθηκε στις 6 Απριλίου 2016.

Εξωτερικοί σύνδεσμοι
--------------------

* Arizona Fur Con Αρχειοθετήθηκε 2017-02-12 στο Wayback Machine. – επίσημη ιστοσελίδα
* Arizona Fur Con στη WikiFur

  

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Furry fandom |
| --- |
|  |
| Συνέδρια | 
* Anthrocon
* Arizona Fur Con
* ConFurence
* Eurofurence
* Furry Weekend Atlanta
* Further Confusion
* Midwest FurFest
* VancouFur
* Zampacon
 |
|  |
| Βιντεοπαιχνίδια | 
* Furcadia
* FurryMUCK
 |
|  |
| Άτομα | 
* Stalking Cat
* Σάμιουελ Κόνγουεϊ
* Φρεντ Πάττεν
* Κάιελ Γκολντ
 |
|  |
| Εκδότες | 
* Sanguine Productions
 |
|  |
| Διάφορα | 
* Fursuit
 |
|  |
| Σχετικές έννοιες | 
* Ανθρωπομορφισμός
* Ανθρωποζωολογία
* Cosplay
* Υβρίδιο ανθρώπου-ζώου
* Otherkin
* Δυσφορία είδους
* Θηριανθρωπία
 |

 |
Ο **Αντώνιος Παπαπαντολέων** γεννήθηκε στο Αγρίνιο το 1913 και πέθανε στην Αθήνα. Ήταν επιχειρηματίας, πολεμιστής του Ελληνοαλβανικού μετώπου και αγωνιστής του ΕΔΕΣ.

Περάτωσε τις εγκύκλιες σπουδές του στο Αγρίνιο και το 1934 διορίστηκε στην Π.Α.Ε. Γενικών Αποθηκών Αγρινίου. Το 1942 προάχθηκε σε διευθυντή του υποκαταστήματος Αγρινίου και το 1955 σε διευθυντή του υποκαταστήματος Πατρών. Μετά την παραίτησή του από την υπηρεσία (1955) εγκαταστάθηκε στην Αθήνα και ασχολήθηκε με εμποροβιομηχανικές επιχειρήσεις.

Πολεμική δράση
--------------

Ο Παπαπαντολέων έλαβε μέρος στον Ελληνοαλβανικό πόλεμο του 1940 και κατά την διάρκεια της Κατοχής εντάχθηκε στον ΕΔΕΣ και ήταν πρόεδρος της Διοικούσας Επιτροπής ΕΔΕΣ, επαρχίας Τριχωνίδος. Συνελήφθη 4 φορές από τις Ιταλογερμανικές κατοχικές αρχές και φυλακίστηκε στις φυλακές Αβέρωφ από όπου και απελευθερώθηκε κατά την αποχώρηση των Γερμανών τον Οκτώβριο του 1944. Το 1944 έλαβε μέρος στα Δεκεμβριανά.

Πολιτική δράση
--------------

Το 1945 διετέλεσε ιδιαίτερος στο γραφείο του τότε υπουργού Εσωτερικών Κωνσταντίνου Τσάτσου, ενώ το 1950 ήταν υποψήφιος με το Εθνικό Κόμμα του Ναπολέοντα Ζέρβα στην Αιτωλοακαρνανία. Το 1964 ήταν μέλος της Ένωσης Κέντρου.
Ο Παπαπαντολέων ίδρυσε διάφορους συλλόγους Αγρινιωτών και Αιτωλοακαρνάνων: Σύλλογος των Συλλόγων των εν Αθήναις Τριχωνίων, Σύλλογος Ιστορικών Μελετών Ιερού Αγώνος Στερεάς Ελλάδος, Σύλλογος των εν Αθήναις Αγρινιωτών *Ο Άγιος Χριστόφορος*, Σύνδεσμος Ρουμελιωτών Ελλάδος. Το 1976 ίδρυσε τη Συντονιστική Επιτροπή Τριχωνίων για το διαχωρισμό του 
νομού Αιτωλοακαρνανίας.

Διαμάχη
-------

Ο Παπαπαντολέων ήρθε σε σύγκρουση την περίοδο της Κατοχής με τον Γεώργιο Παπαϊωάννου με αντικείμενο την ηγεσία του τμήματος Τριχωνίδος. Η έριδα αυτή συνεχίστηκε και στα επόμενα χρόνια, στη διάρκεια των οποίων οι δύο πλευρές φρόντισαν με δημοσιεύματα στον Τύπο της Αιτωλοακαρνανίας να υποστηρίξουν τις απόψεις τους δημοσιεύοντας άρθρα για την Εθνική Αντίσταση στα οποία τονιζόταν ο ηγετικός τους ρόλος. Η ένταση οξύνθηκε το 1969 οπότε με βάση το Ν.Δ. 179 του 1969 αναγνωρίστηκαν οι εθνικιστικές αντιστασιακές οργανώσεις. Η επιτροπή της ΔΕΠΑΘΑ, αναγνώρισε ως αρχηγό του ΕΔΕΣ Τριχωνίδος τον Παπαϊωάννου. Το γεγονός στάθηκε αφορμή για μια σειρά αντεγκλήσεων τόσο υπηρεσιακά στη ΔΕΠΑΘΑ όσο και στον τοπικό τύπο. Ο Παπαπαντολέων προσέφυγε, μάλιστα, στο Συμβούλιο της Επικρατείας κατά της απόφασης.

Συγγραφικό έργο
---------------

Έγραψε πλήθος άρθρων σε εφημερίδες της Αιτωλοακαρνανίας σχετικά με την Εθνική Αντίσταση και για τοπικά θέματα και είναι επίσης συγγραφέας του βιβλίου: 

* Ο μυστικός αγώνας της εθνικής αντιστάσεως ΕΔΕΣ-ΕΟΕΑ. Απόρρητα έγγραφα – άγνωστες πτυχές. Το χρέος μου προς την αλήθεια 55 χρόνια μετά, Αθήνα 1997.

Παραπομπές
----------

1. ↑  «Μνήμες αγωνιστών,Αντώνιος Παπαπαντολέων». Αρχειοθετήθηκε από το πρωτότυπο στις 19 Απριλίου 2015. Ανακτήθηκε στις 8 Δεκεμβρίου 2014.
2. ↑  «ΤΑ ΟΝΟΜΑΤΑ ΣΤΟΥΣ ΝΕΟΥΣ ΔΡΟΜΟΥΣ ΤΟΥ ΑΓΡΙΝΙΟΥ». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 8 Δεκεμβρίου 2014.
To **As Salam al Amiri** είναι ο εθνικός ύμνος του Κατάρ. Γράφτηκε από τον Sheikh Mubarak bin Saïf al-Thani.

Αραβικοί στίχοι
---------------

قسما بمن رفع السماء
قسما بمن نشر الضياء
قطر ستبقي حرة تسمو
بروح الاوفياء
سيروا على نهج الألى سيروا
وعلى ضياء الانبياء
قطر بقلبي سيرة
عز وأمجاد الاباء
قطر الرجال الاولين
حماتنا يوم النداء
وخمائم يوم السلام
جوارح يوم الفداء
قسما قسما
قسما بمن رفع السماء
قسما بمن نشر الضياء
قطر ستبقى حرة تسمو
بروح الأوفياء

Μεταγραφή σε λατινικό αλφάβητο
------------------------------

  

Qasaman
qasaman
qasaman biman rafa' as-sama'
Qasaman biman nashraz ziye'
Qataran satbaqa x.auratan
Tasmu birux.i l-aufie'
Siru' 'ala nuhaj ilu
wala ziya' il 'anbiya'
Qat.arun biqalbi sirat
'azul amjaad ul-'iba
Qat.arun i-rijaal al-'awain
aumatnu yaum al-nida'
Wax.amaymun yaum as-salam
Jawarix.a yaum al-fida'a ¨
( επανάληψη )
Qasaman
qasaman
qasaman biman rafa' as-sama'
Qasaman biman nashraz- ziye'
Qatarun satbaqa x.auratan
Tasmu birux.i l-aufie'

Ελληνική μετάφραση
------------------

  

Ορκιζόμαστε στο Θεό που έφτιαξε ψηλά τον ουρανό
Ορκιζόμαστε στο Θεό που άπλωσε το φως
Το Κατάρ θα είναι πάντα ελεύθερο
Και θα είναι υπέροχο από τις ψυχές των ειλικρινών ανθρώπων
Προχώρα στα χνάρια των προγόνων σου, ακολουθώντας τους τρόπους τους
Και συνέχισε την πορεία σου με οδηγό τον Προφήτη.
Στην καρδιά μου,
Το Κατάρ είναι ένα δοξαστικό έπος και αξιοπρεπές
Το Κατάρ είναι η πατρίδα των πρώτων ανθρώπων
Που μας προστατεύουν σε περιόδους ταραχών
Στους ειρηνικούς καιρούς έχουμε τα περιστέρια
Και στους καιρούς που χρειάζεται να θυσιάσουμε τη ζωή μας
έχουμε τους πολεμιστές.

Εξωτερικοί σύνδεσμοι
--------------------

* Υπουργείο Εξωτερικών του Κατάρ.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Ασίας |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αζερμπαϊτζάν
* Αίγυπτος1
* Ανατολικό Τιμόρ
* Αρμενία2
* Αφγανιστάν
* Βιετνάμ
* Βιρμανία
* Βόρεια Κορέα
* Γεωργία2
* Ηνωμένα Αραβικά Εμιράτα
* Ιαπωνία
* Ινδία
* Ινδονησία
* Ιορδανία
* Ιράκ
* Ιράν
* Ισραήλ
* Καζακστάν3
* Καμπότζη
* Κατάρ
* Λαϊκή Δημοκρατία της Κίνας
* Κιργιστάν
* Κουβέιτ
* Κύπρος2
* Λάος
* Λίβανος
* Μαλαισία
* Μαλδίβες
* Μογγολία
* Μπαγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Παλαιστίνη
* Ρωσία3
* Σαουδική Αραβία
* Σιγκαπούρη
* Σρι Λάνκα
* Συρία
* Δημοκρατία της Κίνας
* Ταϊλάνδη
* Τατζικιστάν
* Τουρκία3
* Τουρκμενιστάν
* Υεμένη
* Φιλιππίνες
 |
|  |
| 
1 Τμήμα της χώρας ανήκει στην Αφρική. 2 Συνήθως γεωγραφικά θεωρείται Ασιατική χώρα, αλλά ωστόσο για πολιτισμικούς και ιστορικούς λόγους εντάσσεται συχνά στην Ευρώπη. 3 Τμήμα της χώρας ανήκει στην Ευρώπη. |

 |
Το **Ανάντιρ** (ρωσικά: Анадырь· τσούκτσι: Кагыргын) είναι η πρωτεύουσα της Τσουκότκα, του ΒΑ άκρου της Ρωσικής Ομοσπονδίας, και η πλέον ανατολική πόλη ολόκληρης της χώρας. Είναι χτισμένο στο σημείο που ο ποταμός Ανάντιρ εκβάλλει στη Θάλασσα Μπέρινγκ (βόρειος Ειρηνικός), περίπου 6.200 χιλιόμετρα ΒΑ της Μόσχας. Σύμφωνα με την απογραφή του 2010 έχει 13.045 κατοίκους.

Η πόλη θεμελιώθηκε ως *Νοβομαρίνσκ* στις 3 Αυγούστου 1889, κοντά στο σημείο που οι πρώτοι εξερευνητές της Σιβηρίας είχαν ιδρύσει το φρούριο *Ανάντιρ* το 1649 - και που στο πέρασμα του χρόνου είχε λάβει διάφορες χρήσεις όπως εμπορικός σταθμός, φυλακή, τόπος εξορίας κλπ. Η ιστορική ονομασία επανήλθε το 1923. Πάντως οι ιθαγενείς Τσούκτσι χρησιμοποιούν άλλες ονομασίες όπως Καγκιρλίν (*στόμα*) και Βεν (*φάρυγγας*), περιγραφικές της γεωγραφικής της θέσης.

Βασική παραγωγική δραστηριότητα στο Ανάντιρ είναι η αλιεία, όταν η θάλασσα δεν είναι παγωμένη. Μεγάλο ποσοστό των κατοίκων του είναι στρατιωτικοί ή απασχολούνται σε σχετικές υπηρεσίες - η περιοχή είναι έντονα στρατιωτικοποιημένη, αφού βρίσκεται λίγες δεκάδες χιλιόμετρα από την Αλάσκα.

Το αεροδρόμιο της πόλης ονομάζεται Ούγκολνι. Εξυπηρετεί κυρίως την τοπική εταιρία *Τσουκοτάβια* που συνδέει με μικρά ελικοφόρα τις απομονωμένες περιοχές της Τσουκότκα, καθώς και αραιές πτήσεις από Μόσχα.

Επιχείρηση Ανάντιρ
------------------

Το όνομα της πόλης είχε δοθεί το 1962 ως κωδική ονομασία στην επιχείρηση εγκατάστασης σοβιετικών πυραύλων με πυρηνικές κεφαλές στην Κούβα, η οποία οδήγησε σε μία από τις χειρότερες διπλωματικές κρίσεις του Ψυχρού Πολέμου.

Η ονομασία της επιχείρησης, μαζί με τον εφοδιασμό όσων θα συμμετείχαν με εξοπλισμό επιβίωσης στην Αρκτική ζώνη, ήταν μία προσπάθεια των σοβιετικών να αποπροσανατολίσουν τις αμερικανικές μυστικές υπηρεσίες και να στρέψουν την προσοχή τους στην Τσουκότκα αντί για τον Ατλαντικό.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ανάντιρ** |

1. ↑  (Ρωσικά) *OKTMO*. www.gks.ru/metod/classifiers.html. Ανακτήθηκε στις 11  Μαρτίου 2016.
2. ↑  habstat.gks.ru/wps/wcm/connect/rosstat\_ts/habstat/resources/62f1a600408e9886a05deb4d45abe5e4/Численность+населения+Чукотского+автономного+округа+по+муниципальным+образованиям+на+1+января+2018+года.doc. Αρχειοθετήθηκε από το πρωτότυπο στις 31  Αυγούστου 2019.
3. ↑  «26. Численность постоянного населения Российской Федерации по муниципальным образованиям на 1 января 2018 года». Federal State Statistics Service. Ανακτήθηκε στις 23  Ιανουαρίου 2019.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130236358
* LCCN: n84114766
* GND: 4457918-4
* SUDOC: 177338725

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ρωσία
 |

 |
Η κλασική ή παραδοσιακή **μογγολική γραφή** (στο μογγολικό αλφάβητο: ⟨ ⟩ *Mongγol bičig*, κυριλλική γραφή: Монгол бичиг *Mongol bichig*), επίσης γνωστό ως **Χουντούμ Μονγκόλ μπιτσίγκ**, ήταν το πρώτο σύστημα γραφής που δημιουργήθηκε ειδικά για την μογγολική γλώσσα, και ήταν το πιο επιτυχημένο μέχρι την εισαγωγή του κυριλλικού αλφαβήτου το 1946. Προέρχεται από το παλαιό ουιγουρικό αλφάβητο,. Είναι πραγματικό αλφάβητο, με ξεχωριστά γράμματα για τα σύμφωνα και τα φωνήεντα. Η μογγολική γραφή έχει χρησιμοποιηθεί και για άλλες γλώσσες όπως τα Οϊράτ και Μαντσού. Στη Κίνα, χρησιμοποιείται στην Εσωτερική Μογγολία και άλλα μέρη της Κίνας για την γραφή των μογγολικών, Σιμπέ και πειραματικά των Εβένκι.

Για να εξασφαλιστεί ότι το κείμενο στο αλφάβητο εμφανίζεται σωστά στον περιηγητή σας, η εμφάνιση του δείγματος κειμένου στον παρακάτω πίνακα θα πρέπει να ταιριάζει με το αρχείο του κειμένου αναφοράς. Οι πιο εξειδικευμένες μορφές περιλαμβάνουν τα τελικά σχήματα στις γραμμές 1 (*yin* επίθημα), 3 (χωρισμένο *a*), και 4/6 (*g* εξαρτώμενο από φωνηεντική αρμονία) στη μεσαία στήλη, και το ερωτηματικό μόριο *uu*/*üü* στην δεξιά στήλη. Σημειώστε ότι σε ορισμένα προγράμματα περιήγησης, τα γράμματα περιστρέφονται κατά 90° αριστερόστροφα. Αν το απομονωμένο γράμμασ *a* μοιάζει με ένα "W"και όχι "Σ", περιστρέψτε τα γράμματα 90° δεξιόστροφα.

Παράδειγμα κειμένου
-------------------

|  |  |
| --- | --- |
| Κατεύθυνση κειμένου | **⟶** |
| Κείμενο αναφοράς |  |  |
| Το κείμενο όπως το δείχνει ο περιηγητής | ᠴᠣᠷᠢ ᠶᠢᠨ ᠭᠠᠭᠴᠠ ᠪᠣᠰᠤᠭ᠎ᠠ ᠪᠢᠴᠢᠭ᠄ ᠮᠣᠩᠭᠣᠯ ᠪᠢᠴᠢᠭ |  |

Παραπομπές
----------

1. ↑  Campbell, George L. (1997). *Handbook of Scripts and Alphabets* (στα Αγγλικά). Psychology Press. ISBN 9780415183444.
| AdjuviloΑντζουβίλο  |
| --- |
| Ομιλείται σε: | {{{χώρες}}} |
| Ομιλητές: | {{{αριθμός\_ομιλητών}}} |
| Κατάταξη: | {{{κατάταξη}}} |
| Ταξινόμηση: | Εσπεράντο  **Αντζουβίλο** |
| Kατάσταση |
| Επίσημη γλώσσα: | καμία χώρα |
| Ρυθμιστής: | Διεθνής βοηθητική γλώσσα |
| Κώδικες γλώσσας |
| ISO 639-1 | mis |
| ISO 639-2/Β | {{{iso-2}}} |
| ISO 639-3 | {{{iso-3}}} |
| SIL | {{{sil}}} |
| {{{χάρτης}}} |

Η **Αντζουβίλο** (*Adjuvilo*) είναι γλώσσα που δημιουργήθηκε το 1910 από τον Κλαύδιο Κόλα υπό το ψευδώνυμο του "Profesoro V. Esperema". Αν και ήταν μια πλήρης γλώσσα, μπορεί να μην έχει δημιουργηθεί για να μιλήσει. Πολλοί πιστεύουν ότι ως εσπεραντιστής, ο Κόλας δημιούργησε την Αντζουβίλο για να βοηθήσει στη δημιουργία διαφωνίας στο τότε αναπτυσσόμενο κίνημα του Ίντο. Ο ίδιος ο Κολάς αποκάλεσε τη γλώσσα του για να απλοποιήσει την Ίντο και πρότεινε διάφορες μεταρρυθμίσεις στην Ίντο.

Ο Κόλας δημιούργησε μια σχεδόν πλήρη γραμματική, αλλά δεν δημιούργησε νέο λεξιλόγιο. Η Αντζουβίλο χρησιμοποιεί κυρίως το λεξιλόγιο της Ίντκ με τροποποιήσεις σύμφωνα με τις γραμματικές αλλαγές της Ίντο. Σε ορισμένες περιπτώσεις, ο Κόλας επαναβεβαιώνει τις μορφές λέξεων της εσπεράντο και κατασκευάζει μερικές νέες λέξεις όπως το σούλο για τον «ήλιο» (Ίντο/Εσπεράντο:suno) και το dago για την «ημέρα» (Ίντο:dio, Εσπεράντο:tago).

Φωνολογία και ορθογραφία
------------------------

Η Αντζουβίλο χρησιμοποιεί την ίδια φωνολογία και ορθογραφία όπως η Ίντο. Η μόνη τροποποίηση είναι ότι το άγχος είναι πάντα στην προτελευταία συλλαβή όπως στην Εσπεράντο, ενώ στην Ίντο στο αίνιγμα των ρήβων τονίζεται η τελευταία συλλαβή.
**Προεδρικές εκλογές** διεξήχθησαν στη Μογγολία στις 26 Ιουνίου 2017. Για πρώτη φορά κανείς υποψήφιος δεν κατάφερε να συγκεντρώσει την απαιτούμενη πλειοψηφία ώστε να εκλεγεί από τον πρώτο γύρο και διεξήχθη αναγκαστικά ένας δεύτερος γύρος, στις 7 Ιουλίου (δύο ημέρες νωρίτερα από την αρχικά προγραμματισμένη ημερομηνία που ήταν στις 9 Ιουλίου).

Στον πρώτο γύρο των προεδρικών εκλογών, που διεξήχθη στις 26 Ιουνίου 2017, ο Μπατούλγκα ήταν ο υποψήφιος της αντιπολίτευσης, με τη σημαία του Δημοκρατικού Κόμματος και για πρώτη φορά δεν κέρδισε κανένας υποψήφιος την πλειοψηφία για να εκλεγεί. Ο Μπατούλγκα προηγήθηκε στον πρώτο γύρο με ποσοστό 38,64% και αναμετρήθηκε με τον δεύτερο Μιγίγκομπιν Ένχμπολντ, ο οποίος έλαβε στον πρώτο γύρο ποσοστό 30,75%. Ο υποψήφιος που κατέλαβε την 3η θέση, Σαϊνχκουγκίν Γκανμπάαταρ αρνήθηκε να αναγνωρίσει τα αποτελέσματα καθώς δεν πέρασε τον δεύτερο γύρο με διαφορά μόλις 1.849 ψήφων από τον Ένχμπολντ, ισχυριζόμενος ότι άλλες 35.000 ψήφοι είχαν προστεθεί στο σύνολο και ότι είχε γίνει νοθεία.Το κόμμα του απαίτησε την επαναληπτική καταμέτρηση στην επαρχία Μπαγιάν-Ολγκίι.

Στον δεύτερο και τελικό γύρο στις 7 Ιουλίου, ο Μπατούλγκα επικράτησε με ποσοστό 55%. Ορκίστηκε πρόεδρος στις 10 Ιουλίου.

Εκλογικό σύστημα
----------------

Ο Πρόεδρος της Μογγολίας εκλέγεται σε δύο γύρους.

Αποτελέσματα
------------

| Υποψήφιος | Κόμμα | 1ος γύρος | 2ος γύρος |
| --- | --- | --- | --- |
| Ψήφοι | % | Ψήφοι | % |
| Μπατούλγκα Χατμάα | Δημοκρατικό Κόμμα | 517.478 | 38,31 | 611.226 | 50,61 |
| Μιγίγκομπιν Ένχμπολντ | Μογγολικό Λαϊκό Κόμμα | 411.748 | 30,31 | 497.067 | 41,16 |
| Σαϊνχκουγκίν Γκανμπάαταρ | Επαναστατικό Λαϊκό Κόμμα της Μογγολίας | 409.899 | 30,19 |  |
| Άκυρα/λευκά ψηφοδέλτια | 18.663 | 1.37 | 99.494 | 8,23 |
| **Σύνολο** | **1.357.788** | **100** | **1.207.787** | **100** |
| Εγγεγραμμένοι ψηφοφόροι/συμμετοχή | 1.978.298 | 68,27 | 1.990.787 | 60,67 |
| Πηγή: GEC, GEC |

Παραπομπές
----------

1. ↑  «Presidential election planned for June 26». Montsame. 26 Ιανουαρίου 2017. Αρχειοθετήθηκε από το πρωτότυπο στις 12 Φεβρουαρίου 2017.
2. ↑  «No decisive winner in Mongolia presidential vote: election committee». Reuters. 26 Ιουνίου 2017.
3. ↑  «Presidential election:second ballot on July 9». Montsame. 26 Ιουνίου 2017.
4. ↑  «Election of the President of Mongolia moved to July 7» (στα Μογγολικά). ARD. 28 Ιουνίου 2017.
5. ↑  «Mongolia opposition taps former judo star as presidential candidate». Reuters. 4 Μαΐου 2017.
6. ↑  «No decisive winner in Mongolia presidential vote: election committee». Reuters. 26 Ιουνίου 2017.
7. ↑  «Началось. Ганбаатар: Мы не признаем сообщения ЦИК. ВИДЕО». ARD. 27 Ιουνίου 2017. Αρχειοθετήθηκε από το πρωτότυπο στις 30 Ιουνίου 2017. Ανακτήθηκε στις 27 Ιουνίου 2017.
8. ↑  Mongolia IFES
Η **BioNTech** (ΜπάιοΝ - Τεκ), συντομογραφία του **Βιοφαρμακευτικές Νέες Τεχνολογίες**, είναι μία Γερμανική βιοτεχνολογική εταιρεία με έδρα το Μάιντς, η οποία αναπτύσσει και κατασκευάζει ενεργές ανοσοθεραπείες, παραμετροποιημένες για τον εκάστοτε ασθενή. Η εταιρεία ιδρύθηκε το 2008 και απασχολεί περισσότερους από 1300 εργαζόμενους. Διευθύνων σύμβουλος της εταιρείας είναι ο Δρ. **Ουγούρ Σαχίν**, ο οποίος αποτελεί ένα από τα ιδρυτικά της μέλη. Ο κύριος τομέας που επικεντρώνεται είναι η ογκολογία και η ανάπτυξη τεχνολογιών για σπάνιες και μολυσματικές ασθένειες. Η BioNTech συνεργάζεται με εταιρείες και οργανισμούς όπως οι Genentech, Eli Lilly, Sanofi, Genmab, Bayern, Pfizer, Genevant, Siemens, Tron, Ci3, τοι Γερμανικό Ινστιτούτο Έρευνας για Λοιμώξεις, το πανεπιστήμιο της Πενσυλβάνια και το Ινστιτούτο Πάρκερ.

Η εταιρεία δραστηριοποιείται στην ανακάλυψη θεραπειών που βασίζονται στο Αγγελιοφόρο RNA για ασθένειες όπως ο καρκίνος, μολυσματικών ασθενειών, αντικατάστασης πρωτεϊνών για σπάνιες ασθένειες, σχεδιασμένη κυτταρική θεραπεία, αντισωμάτων και ανοσορυθμιστές μικρών μορίων ως επιλογές θεραπείας για τον καρκίνο. Αυτή την στιγμή αναπτύσσει 28 πιθανές θεραπείες, από τις οποίες, 13 βρίσκονται σε στάδια κλινικών δοκιμών, με περισσότερους από 440 ασθενείς εθελοντές σε 17 διαφορετικούς τύπους όγκων.

Η BioNTech έγινε γνωστή στο ευρύ κοινό, χάρις στο εμβόλιο που ανέπτυξε σε συνεργασία με την Pfizer, ενάντια στην ασθένεια COVID-19, που προκαλούσε ο κορονοϊός SARS-CoV-2 και ήταν υπεύθυνος για την πανδημία που ξεκίνησε στα τέλη του 2019. Το εμβόλιο με εμπορική ονομασία Comirnaty ήταν το πρώτο εμβόλιο που αδειοδοτήθηκε από αυστηρές ρυθμιστικές αρχές για χρήση στο ευρύ κοινό. Μερικές από τις πρώτες αδειοδοτήσεις ήταν από το Ηνωμένο Βασίλειο, τις Ηνωμένες Πολιτείες Αμερικής, την Ευρωπαϊκή Ένωση και τον Καναδά.

Παραπομπές
----------

1. 1 2  «Our vision». *BioNTech* (στα Αγγλικά). Ανακτήθηκε στις 19 Απριλίου 2021.
2. ↑  «BioNTech collaborators». *BioNTech* (στα Αγγλικά). Ανακτήθηκε στις 19 Απριλίου 2021.
3. ↑  «Platforms». *BioNTech* (στα Αγγλικά). Ανακτήθηκε στις 19 Απριλίου 2021.
4. ↑  «Pipeline». *BioNTech* (στα Αγγλικά). Ανακτήθηκε στις 19 Απριλίου 2021.
5. ↑  releases, 8:30am to 5pm For real-time updates including the latest press· Statements, News· , see our Twitter channel at. «UK medicines regulator gives approval for first UK COVID-19 vaccine». *GOV.UK* (στα Αγγλικά). Ανακτήθηκε στις 19 Απριλίου 2021.
6. ↑  Commissioner, Office of the (2021-01-28). «Pfizer-BioNTech COVID-19 Vaccine Frequently Asked Questions» (στα αγγλικά). *FDA*. .
7. ↑  «Commission approves BioNTech/Pfizer vaccine». *POLITICO* (στα Αγγλικά). 21 Δεκεμβρίου 2020. Ανακτήθηκε στις 19 Απριλίου 2021.
8. ↑  Canada, Health (9 Δεκεμβρίου 2020). «Pfizer-BioNTech COVID-19 vaccine: What you should know». *aem*. Ανακτήθηκε στις 19 Απριλίου 2021.
Γενικά με τον όρο **αντιαποικιοκρατία**, ή **αντιαποικιοκρατισμός,** υποδηλώνεται το σύνολο των δραστηριοτήτων εκείνων, που μπορεί να εμφανίζεται και ως κίνημα πολιτών, ενάντια στην αποικιοκρατία ή τον αποικιοκρατισμό. Ιδιαίτερα όμως αναφέρεται κατά των χωρών εκείνων που εφαρμόζουν ή ακόμα και που υπάρχουν υπόνοιες ότι σχεδιάζουν να εφαρμόσουν αποικιοκρατισμό.

Έτσι στη σύγχρονη εποχή και ειδικότερα στα τελευταία χρόνια ο όρος αυτός χρησιμοποιείται ευρύτατα ιδίως δημοσιογραφικά για να καταδείξει οργανωμένα κινήματα λαών, ή ακόμα και ως επίσημες δηλώσεις ηγετών λαών κατά, επί το πλείστον, ευρωπαϊκών χωρών ή των ΗΠΑ, στις σχέσεις τους με λαούς που δεν ανήκουν στην Ευρώπη.

Ειδικότερα ο εκδηλωμένος σήμερα αντιαποικιοκρατισμός που τις περισσότερες φορές ταυτίζεται με τον αντιαμερικανισμό, κυρίως εκ μέρους κάποιων λαών της Ασίας, της Αφρικής και κάποιων της Λατινικής Αμερικής.

Ο όρος αντιαποικιοκρατισμός και ο όρος αντιιμπεριαλισμός δεν είναι συνώνυμοι. Έχουν κάποιο κοινό σημείο, οικονομικής αντίδρασης, επί του λεγόμενου "οικονομικού ελέγχου", (μονοπώλιο), που τις περισσότερες φορές είναι αυτό που δημιουργεί και τη σύγχυση με συνέπεια να θεωρούνται λανθασμένα συνώνυμες.

Δείτε επίσης
------------

* Ιμπεριαλισμός
* Καπιταλισμός
Ο **Αντζίντι Τσετιάρ** (Angidi Verriah Chettiar, (அங்கிடி செட்டியார்), 1928-2010) ήταν πολιτικός από τον Μαυρίκιο. Υπηρέτησε δύο φορές ως Αντιπρόεδρος του Μαυρίκιου ως τον θάνατό του τον Σεπτέμβριο του 2010.
 Στη διάρκεια όλης της πολιτικής του σταδιοδρομίας, παρέμεινε θερμός οπαδός και μέλος του Εργατικού Κόμματος.

Πρώτα χρόνια
------------

Γεννήθηκε στην επαρχία Βιρουντουναγκάρ του ινδικού κρατιδίου Ταμίλ Ναντού στις 29 Απριλίου 1928 και καταγόταν από οικογένεια εμπόρων. Σε ηλικία 10 ετών εγκαταστάθηκε στον Μαυρίκιο.

Πολιτική σταδιοδρομία
---------------------

Επί 50 και πλέον έτη υπηρέτησε στο Εργατικό Κόμμα του Μαυρίκιου και είχε την ευθύνη των οικονομικών του κόμματος (ταμίας/θησαυροφύλακας). Διετέλεσε βουλευτής επί μακρόν προτού γίνει αντιπρόεδρος Το 1980 έγινε υπουργός στην κυβέρνηση του Σερ Σιγουσάγκουρ Ραμγκούλαμ από το 1980 ως το 1982.

Για πρώτη φορά υπηρέτησε στην αντιπροεδρία από το 1997 ως το 2002. Έγινε για μικρό χρονικό διάστημα υπηρεσιακός πρόεδρος της χώρας μετά την παραίτηση του Κασάμ Ουτίμ το 2002. Ωστόσο, ο Τσετιάρ παραιτήθηκε σύντομα, αρνούμενος να υπογράψει το αμφιλεγόμενο αντιτρομοκρατικό νομοσχέδιο, δηλώνοντας ότι το νομοσχέδιο εκείνο έκανε διακρίσεις σε βάρος των Μουσουλμάνων. Με βάση τη σειρά της διαδοχής, πρόεδρος έγινε ο επικεφαλής δικαστής του Ανωτάτου Δικαστηρίου, Αριράνγκα Πιλάι.

Έπειτα από την επιστροφή του Εργατικού πρωθυπουργού Ναβίν Ραμγκούλαμ στην εξουσία, ο Τσετιάρ επαναδιορίστηκε αντιπρόεδρος της χώρας του για δεύτερη θητεία, από τον πρόεδρο Άνρουντ Τζάγκνοτ, το 2007.

Απεβίωσε κατά τη διάρκεια της θητείας του ως αντιπροέδρου στις 15 Σεπτεμβρίου 2010. Υπέφερε από προβλήματα υγείας για λίγους μήνες πριν τον θάνατό του. Κατέλιπε 4 γιους και μία κόρη. Άλλος ένας γιος είχε ήδη πεθάνει πριν τον αντιπρόεδρο.

Παραπομπές
----------

1. ↑  www.islandcrisis.net/2010/09/mauritius-vice-president-angidi-chettiar-died/.
2. ↑  «Former Vice Presidents». Vice President website. Αρχειοθετήθηκε από το πρωτότυπο στις 2019-01-01.. Ανακτήθηκε στις 23 Νοεμβρίου 2019.
3. ↑  «Vice-President of the Republic Angidi Chettiar Passes Away». Government of Mauritius. 15 Σεπτεμβρίου 2010. Αρχειοθετήθηκε από το πρωτότυπο στις 14 Νοεμβρίου 2010. Ανακτήθηκε στις 29 Φεβρουαρίου 2012.
Ο **Αντήλιος** (αραβικά: أنطلياس‎) είναι πόλη στο Λίβανο. Βρίσκεται περίπου 5 χλμ. βόρεια της Βηρυτού.

Ετυμολογία
----------

Η ονομασία είναι ελληνική, ἀντήλιος – ἀντί και ἥλιος – δηλαδή «άντικρυς του ήλιου».

Ιστορικό ενδιαφέρον
-------------------

Ο Αντήλιος (ειδικότερα η μονή του Αγίου Ηλία) ήταν ο χώρος για την υπογραφή μιας ιστορικής συνθήκης (στα αραβικά: عامية أنطلياس Αμμιγιάτ Ανταλιάς) μεταξύ πολλών κοινοτήτων του Λιβάνου για να ενωθούν ενάντια στην καταπίεση της αιγυπτιακής κατοχής και των συμμάχων τους στα μέσα του 19ου αιώνα, επακριβώς το 1840. Οι κοινότητες των Χριστιανών και των Δρούζων ήταν οι κυριότερες ομάδες της συνθήκης αυτής. Ωστόσο, η συνθήκη δεν εμπόδισε τον άγριο πόλεμο μεταξύ των δύο ομάδων το 1860 που οδήγησε σε δεκάδες χιλιάδες θύματα.

Θρησκεία
--------

Ο Αντήλιος είναι έδρα των Καθολικών της Κιλικίας του Αρμενικού Καθολικάτου του Μεγάλου Οίκου της Κιλικίας.

Ο καθεδρικός του ναός του Αγίου Ηλία είναι η επισκοπική έδρα της Μαρωνιτικής Καθολικής Αρχιεπισκοπής Αντηλίου.

Άλλα σημαντικά θρησκευτικά κτήρια περιλαμβάνουν τη μαρωνιτική μονή του Αγίου Ηλία με τις δύο εκκλησίες του και την ελληνική ορθόδοξη εκκλησία του Αγίου Μιχαήλ.

Εξωτερικοί σύνδεσμοι
--------------------

* Πολυμέσα σχετικά με το θέμα  Antelias στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 139629800
* GND: 4359074-3

 |

 |
Συντεταγμένες: 65°N 14°W﻿ / ﻿65°N 14°W﻿ / 65; -14

Η **Ανατολική Ισλανδία** (ισλανδικά: Austurland) είναι μια από τις οχτώ περιφέρειες της Ισλανδίας. Η πρωτεύουσά της είναι η Έγκιλσταδιρ. Έχει έκταση 22.721 τ. χλμ. και πληθυσμό 12.452 κατοίκων (2016) με πυκνότητα 0,5 κατοίκων ανά τ. χλμ.

Γεωγραφία
---------

Η Ανατολική Ισλανδία βρίσκεται βορειοανατολικά της Ισλανδίας. Συνορεύει στα βορειοδυτικά με την Βορειοανατολική και στα νοτιοδυτικά με τη Νότια. Έχει έκταση 22.721 τ. χλμ.. Είναι η δεύτερη μεγαλύτερη περιφέρεια της Ισλανδίας μετά τη Νότια.

Στα νοτιοδυτικά βρέχεται από τη Λίμνη Θόρισβατν. Οι σημαντικότερες λίμνες είναι η Χάλσλον και η Λαγκαρφιγιότ.

Επαρχίες
--------

Η Ανατολική Ισλανδία συμπεριλαμβάνει τρεις επαρχίες: την Άουστουρ-Σκαφταφελλσσίσλα, την Νόρδουρ-Μουλασίσλα και την Σούδουρ-Μουλασίσλα.

Δήμοι
-----

Η Ανατολική Ισλανδία συμπεριλαμβάνει 9 δήμους:

* Μποργκαρφιαρδαρεπούρ
* Μπρεϊδνταλσρεπούρ
* Ντιουπαβογκσρεπούρ
* Φιαρδαμπίγκδ
* Φλιοτσνταλσρεπούρ
* Φλιοτσν6αλρεέραδ
* Χορναφιορδούρ
* Σεϋδισφιορδούρ
* Βοπναφιαρδαρεπούρ

Δημογραφία
----------

Σύμφωνα με επίσημη εκτίμηση του 2016, η Βορειοανατολική Ισλανδία έχει 12.452 κατοίκους με πυκνότητα 0,5 κατοίκων ανά τ. χλμ. Πρωτεύουσα είναι η Έγκιλσταδιρ με πληθυσμό 2.306 κατοίκων.

Πόλεις
------

* Έγκιλσταδιρ
* Μιντφιορδούρ
* Μπακκαφιορδούρ
* Σαουρμπαίρ
* Σκεγγιασταδίρ
* Χαμουντασταδίρ

Δείτε επίσης
------------

* Περιφέρειες της Ισλανδίας

Παραπομπές
----------

1. 1 2  Στατιστικά πληθυσμού

Εξωτερικοί σύνδεσμοι
--------------------

* Πολυμέσα σχετικά με το θέμα  Austurland στο Wikimedia Commons

  


|  |  |  |  |  |
| --- | --- | --- | --- | --- |
| 

| π • σ • ε
Περιφέρειες της Ισλανδίας |
| --- |
|  |
|  | 
* Πρωτεύουσα
* Νότια Χερσόνησος
* Δυτική
* Δυτικά Φιόρδ
* Βορειοδυτική
* Βορειοανατολική
* Ανατολική
* Νότια
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126634126
* LCCN: n00106805
* GND: 7572054-1

 |

 |
KLU πανεπιστήμιο
Το **Kühne Logistics University** (KLU) είναι μια ιδιωτική σχολή επιχειρήσεων και πανεπιστήμιο με έδρα το Αμβούργο της Γερμανίας. Ιδρύθηκε το 2010 από τον Γερμανό επιχειρηματία και δισεκατομμυριούχο Klaus-Michael Kühne (μέτοχος των Kühne και Nagel, Hapag-Lloyd και Lufthansa). ΤοKLU προάγει τις δραστηριότητες γενικής διαχείρισης, τις λειτουργίες και τη διαχείριση της αλυσίδας εφοδιασμού. Ο σημερινός πρόεδρος είναι ο Andreas Kaplan.

Το KLU καλύπτει ολόκληρο το χαρτοφυλάκιο της πανεπιστημιακής εκπαίδευσης και της εκπαίδευσης ανώτερων στελεχών, από πτυχία Bachelor και Master, μέχρι MBA, και δομημένα διδακτορικά προγράμματα. Το πανεπιστήμιο χρηματοδοτείται κυρίως από τα δίδακτρα φοίτησης και το Ίδρυμα Kühne.

Παραπομπές
----------

1. ↑  «Klaus-Michael Kuehne».
2. ↑  «Business Schools Post-Covid-19: A Blueprint for Survival, Taylor & Francis Group, 2023».
3. ↑  «Andreas Kaplan new President of Kühne Logistics University».

Εξωτερικοί σύνδεσμοι
--------------------

* Official Website
Αφίσα από την πρεμιέρα του έργου στην Σκάλα του Μιλάνου, 1778
***L'Europa riconosciuta*** (που σημαίνει «Η αποκαλυφθείσα Ευρώπη» ή «Η αναγνωρισμένη Ευρώπη») είναι μια όπερα σε δύο πράξεις του Αντόνιο Σαλιέρι, που χαρακτηρίζεται ως *μουσικό δράμα* και έχει μετατραπεί σε ιταλικό λιμπρέτο από τον Mattia Verazi. 

Η όπερα διαδραματίζεται στην Τύρο της Φοινίκης και αφηγείται μια ιστορία αγάπης, βίας και πολιτικής διαφωνίας στην αρχαιότητα. Ο κεντρικός χαρακτήρας, η Ευρώπη, ήταν κάποτε ερωμένη του Δία και βοηθά στην επίλυση όλων των διαφωνιών αφού αποκαλύψει την ταυτότητά της - εξού και ο τίτλος «Η αποκαλυφθείσα Ευρώπη». Αν και πρόκειται για μια παραδοσιακή όπερα, το έργο διαφοροποιείται από πολλά από τα χαρακτηριστικά του είδους. Για παράδειγμα: ένας φόνος γίνεται στη σκηνή και χρησιμοποιείται ένα εκτεταμένο φινάλε και στις δύο πράξεις, μια πρακτική πιο χαρακτηριστική της όπερας μπούφα. Μουσικά, η όπερα είναι αρκετά προκλητική, απαιτώντας τέσσερις κύριους τραγουδιστές που να είναι ικανοί να εκτείνονται σε μεγάλο εύρος τόνων, να διατηρούν μακρές φράσεις και να κάνουν επιδέξια άλματα.

Παραπομπές
----------

1. ↑  Horowitz, Jason, 'For Mozart's Archrival, an Italian Renaissance', *New York Times*, December 28, 2004
2. ↑  Sachs, Harvey, 'La Scala Is the Star at Its Own Reopening', *New York Times*, December 9, 2004

Πηγές
-----

* Elena Biggi Parodi, *Teatro alla Scala 1778: «Europa riconosciuta» inaugura a Milano l’opera europea*, in *Salieri sulle tracce di Mozart*, Catalogo della Mostra, Milano, Palazzo Reale 2 dicembre 2004-30 gennaio Bärenreiter, 2004, pp. 35–44. (ISBN 978-3-7618-1833-6).
* Elena Biggi Parodi, *Preliminary observations on the «Ballo primo» of «Europa riconosciuta» by Antonio Salieri: Milan, The Scala Theatre, 1778*, «Recercare», XVI 2004 (giugno 2005), pp. 263–303. ISSN 1120-5741.

Εξωτερικοί σύνδεσμοι
--------------------

* Πολυμέσα σχετικά με το θέμα  L'Europa riconosciuta στο Wikimedia Commons
* Libretto σε pdf
* Φωτογραφίες από την πρεμιέρα του έργου στη Σκάλα του Μιλάνου, 7 Δεκεμβρίου 2004, στον*The Guardian*
* Απόσπασμα του έργου

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 184965494
* LCCN: no2008056667
* GND: 7685661-6

 |

 |
Συντεταγμένες: 36°52′16″N 27°8′58″E﻿ / ﻿36.87111°N 27.14944°E﻿ / 36.87111; 27.14944

Το **Μαρμάρι** είναι τουριστικός οικισμός στη βόρεια ακτή του νησιού Κως, σε απόσταση 13 χλμ. περίπου από την πόλη της Κω και 9 χλμ. από το αεροδρόμιο. Το χωριό αποτελεί θερινό προορισμό πολλών Ευρωπαίων τουριστών. Σύμφωνα με την απογραφή του 2011 έχει 567 κατοίκους. 

Η παραλία του εκτείνεται σε μήκος σχεδόν 2 χλμ. και είναι γνωστή για την καλή οργάνωση της και τη δυνατότητα που παρέχει για θαλάσσια σπορ. Στο Μαρμάρι υπάρχει μεγάλη ποικιλία εστιατοριών και η νυχτερινή ζωή είναι αρκετά έντονη, με πολλές επιλογές για καφέ, ποτό και χορό μέχρι το πρωί. 

Πολύ κοντά στο Μαρμάρι, βρίσκεται ένας από τους πιο σημαντικούς υγροβιότοπους της Δωδεκανήσου, οι Αλυκές, που ανήκουν στις προστατευόμενες περιοχές του δικτύου NATURA 2000.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Κω |
| --- |
|  |
| Δημοτική Ενότητα Δικαίου | 
* Άγιος Δημήτριος
* Ασφενδιού
* Ζηπάρι
* Λαγούδι - Ζια
* Λινοπότης
* Μαρμάρι
* Πυλί
* Τιγκάκι
 |
|  |
| Δημοτική Ενότητα Ηρακλειδών | 
* Αντιμάχεια
* Καμάρι
* Κάμπος
* Καρδάμαινα
* Κέφαλος
* Όνια
* Μαστιχάρι
 |
|  |
| Δημοτική Ενότητα Κω | 
* Κως
 |
|  |
| 
* Έδρα: Κως
 |

 |
Η εταιρεία **KYMCO** ή Kwang Yang Motor Co, Ltd είναι μια εταιρεία της Ταϊβάν που κατασκευάζει μοτοσικλέτες, μοτοσυκλέτες και ATV για παγκόσμια διανομή. Ιδρύθηκε το 1963, μετά τη διάσπασή της από την Honda. Η εταιρεία δημιούργησε το πρώτο της πλήρες σκούτερ το 1970 και άρχισε το μάρκετινγκ με το εμπορικό σήμα KYMCO το 1992. Κατά τη δεκαετία του 2000, η ​​Kymco έγινε ο μεγαλύτερος κατασκευαστής σκούτερ στην Ταϊβάν και ο πέμπτος μεγαλύτερος κατασκευαστής σκούτερ παγκοσμίως. Η έδρα και το εργοστάσιο της KYMCO βρίσκονται στο Καοσιούνγκ της Ταϊβάν με περίπου 3000 υπαλλήλους και παράγουν περισσότερα από 570.000 οχήματα ετησίως. Η εταιρεία διαθέτει εγκαταστάσεις παραγωγής στην Τζακάρτα, Πετάλιν Τζάγια, Σαγκάη, Τσανγκσά και Τσενγκντού.
Στις αρχές του 2008, η KYMCO επιλέχθηκε από τη BMW να προμηθεύσει τους κινητήρες για τη μοτοσικλέτα τους G450 X Enduro. Το προαιρετικό πρόσθετο εύρους στην BMW i3 παρέχεται επίσης από την Kymco.
Στα τέλη του 2013, η Kawasaki ανακοίνωσε ότι το νέο σκούτερ J300 κατασκευάζεται σε συνεργασία με την Kymco.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Kymco** |

* Επίσημος ιστότοπος
Συντεταγμένες: 37°29′49″N 24°53′53″E﻿ / ﻿37.49694°N 24.89806°E﻿ / 37.49694; 24.89806
Το **Μαρμάρι** είναι απομονωμένη και αμμουδερή παραλία που βρίσκεται στο βορειοδυτικό τμήμα του νησιού της Σύρου. Η παραλία δεν είναι προσβάσιμη με αυτοκίνητο και δεν διαθέτει υποδομές.

Η πρόσβαση γίνεται είτε μέσω θαλάσσης (καΐκια πραγματοποιούν τακτικά δρομολόγια από το χωριό Κίνι προς τις άβατες βορειοδυτικές παραλίες κατά τους καλοκαιρινούς μήνες), είτε μέσω μονοπατιών από τις βόρειες περιοχές του νησιού.

Σε κοντινή απόσταση και με τους ίδιους τρόπους πρόσβασης, βρίσκονται οι παραλίες Γράμματα, Γριά Σπηλιά (δυτικά), Μέγας Λάκκος και Λία (νότια).

Εξωτερικοί σύνδεσμοι
--------------------

* Το Μαρμάρι στο επίσημο τουριστικό portal του Δήμου Σύρου - Ερμούπολης
* Δήμος Σύρου - Ερμούπολης
Το **Μαρμάρινο θωράκιο με ανάγλυφη διακόσμηση**  εκτίθεται στο Βυζαντινό και Χριστιανικό Μουσείο.

Περιγραφή
---------

Το **Μαρμάρινο θωράκιο με ανάγλυφη διακόσμηση** είναι διαστάσεων 103 εκ ύψος πλάτους 83 εκ και πάχους 10 εκ. Φέρει συμπλεκόμενες ταινίες σχηματίζουσες ορθογώνιο πλαίσιο, και μέσα σε αυτό ρόμβους και τροχούς που περικλείουν πολύφυλλους ρόδακες. Σύνθετη είναι η διαμόρφωση του πλέγματος.Προέρχεται από την Αθήνα και χρονολογείται τον 11ο αι.

Παραπομπές
----------

1. ↑  Ο κόσμος του Βυζαντινού Μουσείου, εκδ. Υπουργείο Πολιτισμού-Βυζαντινό και Χριστιανικό Μουσείο, Αθήνα, 2004, σελ.63

Πηγές
-----

* Ο κόσμος του Βυζαντινού Μουσείου, εκδ. Υπουργείο Πολιτισμού-Βυζαντινό και Χριστιανικό Μουσείο, Αθήνα, 2004.
Ο **Μιχαήλ Τσαμαδός** (1 Σεπτεμβρίου 1879 - 11 Ιουνίου 1963) ήταν Έλληνας διπλωμάτης, δικαστικός στο Συμβούλιο της Επικρατείας και Υφυπουργός Εξωτερικών για ένα μικρό διάστημα.

Βιογραφικά στοιχεία
-------------------

Καταγόταν από παλιά οικογένεια της Ύδρας και σπούδασε νομικά. Ακολούθησε καριέρα στο διπλωματικό σώμα διατελώντας πρέσβης στις ΗΠΑ (1923), στο Βελιγράδι (1924 - 1926), στην Άγκυρα  (1926 - 1928). Το 1929 ίδρυσε το τριμηνιαίο περιοδικό *"Αρχείον Φιλοσοφίας και Θεωρίας Επιστημών"* μαζί με τους Παναγιώτη Κανελλόπουλο, Ιωάννη Θεοδωρακόπουλο και Κωνσταντίνο Τσάτσο, η έκδοση του οποίου συνεχίστηκε μέχρι το 1941 και του οποίου ήταν μέλος της συντακτικής επιτροπής.

Το 1931 επελέγη από την ολομέλεια του Συμβουλίου της Επικρατείας ως σύμβουλος. Με συντακτική πράξη του 1935 απελύθη ως βενιζελικός, επαναφέρθηκε όμως αργότερα. Το 1941 τοποθετήθηκε πρόεδρος του Α΄ τμήματος του ΣτΕ για να μεταφερθεί το 1943 στην προεδρία του Β΄ τμήματος. Εκεί παρέμεινε μέχρι το 1948 οπότε και μετακινήθηκε για δεύτερη φορά στο Α΄ τμήμα, θέση την οποία διατήρησε μέχρι το 1949 οπότε και αποχώρησε από το δικαστικό σώμα. Το 1945 υπηρέτησε ως υφυπουργός εξωτερικών στις κυβερνήσεις Πέτρου Βούλγαρη (Απρίλιος, Αύγουστος). Υπήρξε ιδρυτικό μέλος του Ροταριανού Ομίλου Αθηνών (1928) και του συλλόγου *Φάρος Τυφλών της Ελλάδος* (1946), στον οποίο δώρισε την έκταση που βρίσκονται σήμερα οι εγκαταστάσεις του.

Πηγές
-----

1. ↑  Διατελέσαντες πρέσβεις Αρχειοθετήθηκε 2012-06-30 στο Wayback Machine. από την ιστοσελίδα του υπουργείου εξωτερικών
2. ↑  Διατελέσαντες πρέσβεις Αρχειοθετήθηκε 2009-11-26 στο Wayback Machine. από την ιστοσελίδα του υπουργείου εξωτερικών
3. 1 2  Αφιέρωμα στον Κωνσταντίνο Τσάτσο[*νεκρός σύνδεσμος*], από το περιοδικό "Επτά Ημέρες" της εφημερίδας Η Καθημερινή
4. 1 2  Διατελέσαντες Δικαστικοί Αρχειοθετήθηκε 2015-07-06 στο Wayback Machine. από την ιστοσελίδα του Συμβουλίου της Επικρατείας
5. 1 2  πρόεδροι τμημάτων Αρχειοθετήθηκε 2015-07-06 στο Wayback Machine. από την ιστοσελίδα του Συμβουλίου της Επικρατείας
6. ↑  Αντώνης Μακρυδημήτρης, Οι υπουργοί των εξωτερικών της Ελλάδας 1829-2000, εκδ.Καστανιώτης, Αθήνα, 2000, σελ.117
7. ↑  Πως ξεκίνησε το Ρόταρυ στην Ελλάδα Αρχειοθετήθηκε 2012-04-14 στο Wayback Machine. από την επίσημη ιστοσελίδα του ελληνικού Ρόταρυ
8. 1 2  Ιστορικό του συλλόγου Αρχειοθετήθηκε 2012-11-12 στο Wayback Machine. από την ιστοσελίδα του συλλόγου "Φάρος Τυφλών της Ελλάδος

Εξωτερικοί σύνδεσμοι
--------------------

* Άρθρα του Τσαμαδού στο περιοδικό *Αρχείον Φιλοσοφίας και Θεωρίας Επιστημών* Αρχειοθετήθηκε 2016-03-05 στο Wayback Machine.
**Βουλευτικές εκλογές** διενεργήθηκαν στις Ομόσπονδες Πολιτείες της Μικρονησίας στις 3 Μαρτίου 2015. Ταυτόχρονα, είχε προγραμματιστεί ένα δημοψήφισμα για την ανεξαρτησία της πολιτείας Τσουκ, ωστόσο αναβλήθηκε πριν αρχίσει η διεξαγωγή των μικρονησιακών βουλευτικών εκλογών.

Εκλογικό σύστημα
----------------

Τα 14 μέλη του Κογκρέσου εκλέγονται με 2 τρόπους: τα 10 εκλέγονται από μονοεδρικές περιφέρειες με πλειοψηφικό σύστημα, ενώ 4 γερουσιαστές εκλέγονται από τις ισάριθμες πολιτείες. Έπειτα από τις εκλογές, ο Πρόεδρος και ο Αντιπρόεδρος εκλέγονται από το Κογκρέσο των γερουσιαστών.

Εκστρατεία
----------

Συνολικά 34 ήταν οι υποψήφιοι που διεκδίκησαν τις 14 έδρες.Στα τέλη Φεβρουαρίου αναβλήθηκε η εκλογή των μελών της Βουλής των Αντιπροσώπων για την πολιτεία Τσουκ, καθώς δεν ήταν έτοιμα τα έγγραφα για την ψηφοφορία. Παράλληλα, αποφασίστηκε η αναβολή της διεξαγωγής ενός δημοψηφίσματος για την ανεξαρτησία της Τσουκ.

Παραπομπές
----------

1. 1 2  34 to contest Micronesia 2015 election Αρχειοθετήθηκε 2015-01-21 στο Wayback Machine. Loop, 8-11-2014
2. ↑  Electoral system IPU
3. ↑  Chuuk independence vote postponed Radio NZ, 27 February 2015
Η **Μεγάλη Συναγωγή του Λοτζ** (πολωνικά: *Wielka Synagoga w Łódzi*) ήταν συναγωγή στο Λοτζ της Πολωνίας, η οποία χτίστηκε το 1881. Σχεδιάστηκε από τον Άντολφ Βολφ (*Adolf Wolff*) και χρηματοδοτήθηκε κυρίως από τοπικούς βιομηχάνους, όπως ο Ίζραελ Ποζνάνσκι, ο Γιοακίμ Σίλμπερστεϊν και ο Καρλ Βίλχελμ Σάιμπλερ. 

Εξυπηρετούσε το αναμορφωμένο εκκλησίασμα και συνήθως αναφερόταν ως *Ο* *Ναός.*

Η Συναγωγή κάηκε ολοσχερώς από τους Γερμανούς τη νύχτα της 14ης Νοεμβρίου 1939, μαζί με τους πάπυρους Τόρα και την εσωτερική διακόσμηση. Γκρεμίστηκε το 1940. Σήμερα η τοποθεσία χρησιμοποιείται ως χώρος στάθμευσης. 

 Πέτρινο μνημείο στην προηγούμενη τοποθεσία.

Δείτε επίσης
------------

* Παλιά Συναγωγή του Λοτζ
* Συναγωγή Εζράς Ισραέλ

Εικόνες
-------

* 
* 
*

Παραπομπές
----------

1. ↑  The Chronicle of the Lodz Ghetto (Τα Χρονικά του Γκέτο του Λοτζ), 1941-1944: 1941-1944, Lucjan Dobroszycki, Richard Lourie, Τύπος του Πανεπιστημίου του Γέιλ, 1987, σελ. 28
Μία από τις οδούς του Τορόντο μετά την κατάσβεση της πυρκαγιάς του 1904
Η **μεγάλη πυρκαγιά του Τορόντο**, κατά τη διάρκεια της οποίας καταστράφηκε το μεγαλύτερο τμήμα του κέντρου του Τορόντο συνέβη στις 19 -20 Απριλίου 1904. Επρόκειτο για την μεγαλύτερη έως τότε πυρκαγιά στην ιστορία του Τορόντο.

Στις 8:04 το βράδυ της 19 Απριλίου 1904 ένας αστυνομικός που έκανε περιπολία αντιλήφθηκε φλόγες να βγαίνουν από το εργοστάσιο E & S Currie Limited's, στην οδό Wellington Street West, στον αριθμό 58. Στην περιοχή όπου βρισκόταν το εργοστάσιο αυτό υπήρχαν και άλλες βιομηχανίες. Πυροσβέστες από άλλες πόλεις όπως το Χάμιλτον, το Οντάριο και το Μπάφαλο έφτασαν στο Τορόντο για να βοηθήσουν στην κατάσβεση της πυρκαγιάς.

Εκείνη την νύχτα η θερμοκρασία ήταν περίπου -4, ο άνεμος φυσούσε με ταχύτητα 48 χιλ. την ώρα και χιόνιζε. Η λάμψη από τις φλόγες ήταν ορατή από απόσταση χιλιομέτρων. Χρειάστηκαν εννέα ώρες για να τεθεί η πυρκαγιά υπό έλεγχο. Μετά την κατάσβεση της πυρκαγιάς κατά τον καθαρισμό των ερειπίων ένα άτομο έχασε τη ζωή του.

Από την πυρκαγιά καταστράφηκαν περισσότερα από 100 κτίρια. Διασώθηκαν το κτίριο της Τράπεζας του Μόντρεαλ, το τελωνείο και οι αποθήκες του (που κατεδαφίστηκαν το 1919) και το κτίριο του τηλεγραφείου (Toronto Evening Telegram Building). Πέντε χιλιάδες άνθρωποι έχασαν τις δουλείες τους. Οι ζημιές από την πυρκαγιά υπολογίζεται ότι ξεπέρασαν τα 10.000.000 δολάρια Καναδά. Μετά την πυρκαγιά του 1904 έγινε πιο αυστηρή η νομοθεσία σχετικά με την ασφάλεια των κτιρίων και επεκτάθηκε η πυροσβεστική υπηρεσία της πόλης.

Η ακριβής αιτία της πυρκαγιάς δεν έγινε ποτέ γνωστή αλλά πιθανολογείται ότι προκλήθηκε από κάποια ελαττωματική σόμπα ή από κάποιο ηλεκτρολογικό πρόβλημα.

Παραπομπές
----------

1. ↑
2. ↑
3. ↑
4. ↑
5. ↑
6. ↑

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Great Fire of Toronto (1904)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το Nintendo DSi
Το **Nintendo DSi** (ιαπωνικά: ニンテンドーDSi, Χέπμπορν: Nintendō Dī Esu Ai) είναι φορητή κονσόλα βιντεοπαιχνιδιών που δημιουργήθηκε από τη Nintendo. Κυκλοφόρησε στην Ιαπωνία στη 1 Νοεμβρίου του 2008 και η παγκόσμια διανομή ξεκίνησε τον Απρίλιο του 2009. Θεωρείται ο «αντίπαλος» του PSP.

Περιέχει δυο κάμερες VGA 0.3 megapixel και παίζει παιχνίδια του Nintendo DS. Υποστηρίζει αρχεία MP4, 3GP, M4A για αναπαραγωγή ήχων και ενσωματωμένο μικρόφωνο για εγγραφή μέχρι και 10-16 δευτερόλεπτων αρχείων ήχου. Έχει πολλές αλλαγές από τα παλαιότερο DS και επίσης υπάρχει και το DSi Shop, από το οποίο μπορούν να κατέβουν προγράμματα και παιχνίδια δωρεάν. Έχει έναν Internet Browser ονόματι *Nintendo DSi Browser* και έχει υποστήριξη WiFi ίντερνετ με WEP ή WPA ασφάλεια. Επίσης, δεν περιέχει θήκη για Game Boy Advance παιχνίδια όπως έκαναν τα παλαιότερα μοντέλα DS. Το καινούριο Nintendo 3DS διαδέχεται το Nintendo DSi στη σειρά παιχνιδομηχανών Nintendo DS.

Παραπομπές
----------

1. ↑  "ニンテンドーDSi LL：スペック" (in Japanese). Nintendo. Archived from the original on 2011-07-22. Retrieved 2009-11-09.

Εξωτερικοί σύνδεσμοι
--------------------

* Αυστραλία Αρχειοθετήθηκε 2020-07-17 στο Wayback Machine. (DSi XL Αρχειοθετήθηκε 2020-11-14 στο Wayback Machine.)
* Ηνωμένο Βασίλειο[*νεκρός σύνδεσμος*] (DSi XL[*νεκρός σύνδεσμος*])
* Ηνωμένες Πολιτείες (DSi XL)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Nintendo DSi** |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Κονσόλες της Nintendo |
| --- |
|  |
| Οικιακές | 
* Nintendo Entertainment System
* Super Nintendo Entertainment System
* Nintendo 64
* GameCube
* Wii
* Wii U
 |
|  |
| Φορητές | 
* Game Boy
	+ Pocket
	+ Light
* Game Boy Color
* Game Boy Advance
	+ SP
* Game Boy Micro
* Nintendo DS
	+ DS Lite
* Nintendo DSi
	+ DSi XL
* Nintendo 3DS
	+ 3DS XL
* Nintendo 2DS
 |

 |
Ο **Αντρέα Κορνάρο** (ιταλικά: *Andrea Cornaro*, αποβιώσας το 1323), μέλος της βενετικής οικογένειας Κορνάρο, ήταν βαρόνος της Καρπάθου. Από το γάμο του έγινε εκτημόριος της Εύβοιας και μαρκήσιος του ημίσεως της Βοδονίτσας. Ήταν σύζυγος της Μαρίας νταλε Κάρτσερι εκτημορίου της Εύβοιας -ως κυρία του ημίσεως της Καρύστου- και μαρκησίας του ημίσεος της Βοδονίτσας. 

Ο Κορνάρο ως βαρώνος της Καρπάθου (Scarpanto) ήταν ευγενής στο Ενετικό Βασίλειο της Κρήτης. Το 1312 νυμφεύτηκε τη χήρα Μαρία ντελα Κάρτσερι, η οποία από το τριτημόριο της Καρύστου στην Εύβοια κατείχε το ήμισυ και από τον πρώτο της σύζυγο Αλβέρτο Παλαβιτσίνι κατείχε το ήμισυ της μαρκιωνίας της Βοδονίτσας. Μετά το θάνατο του Αλβέρτου, το Μαρκιωνία της Βοδονίτσας είχε διαιρεθεί μεταξύ της συζύγου του Μαρίας και της κόρης τους Γουλιέλμας. Ο γάμος του Αντρέα Κορνάρο με την Μαρία, ζητήθηκε από τη Μαρία προκειμένου να υπερασπιστεί τα δικαιώματα της κόρης της στη Βοδονίτσα, μετά από την πρόσφατη Μάχη του Αλμυρού, όπου απειλήθηκε πλήρως η πολιτική δομή της Φραγκοκρατίας στην Ελλάδα. 

Είχε αντιμετωπίσει εισβολή από την Καταλανική Εταιρεία του Δουκάτου των Αθηνών με γενικό βικάριό τους τον Αλφόνσο Φαδρίκ. Κατά τη διάρκεια αυτού του πολέμου, ο Αντρέα Κορνάρο συνελήφθη και μεταφέρθηκε σε φυλακή της Σικελίας. Τελικά έκανε συμφωνία με τους Καταλανούς: ήταν υποχρεωμένος να καταβάλλει ετήσιο φόρο στον γενικό βικάριο της Αθήνας. Τέσσερα χρόνια αργότερα, απεβίωσε.

Πηγές
-----

* Setton, Kenneth M. gen. ed. *A History of the Crusades: Volume III — The Fourteenth and Fifteenth Centuries*. Harry W. Hazard, editor. University of Wisconsin Press: Madison, 1975.
* Miller, W. "The Marquisate of Boudonitza (1204-1414)." *Journal of Hellenic Studies*, Vol. 28, 1908, pp 234–249.
* Latin Lordships of Greece: Boudonitza, ανακτήθηκε 24 Μαρτίου 2013

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6999151247959144270000

 |

 |
Η επίθεση **LAND** ανήκει στην κατηγορία επιθέσεων DOS - Denial of Service και περιλαμβάνει την αποστολή ενός ειδικού μολυσμένου πακέτου σε έναν υπολογιστή με σκοπό να τον κάνει να "παγώσει". Η τρύπα ασφαλείας την οποία εκμεταλλεύεται αυτό το είδος επίθεσης ανακαλύφθηκε το 1997 από κάποιον που χρησιμοποιούσε το ψευδώνυμο "m3lt". Τέλος, πολλά από τα σύγχρονα λειτουργικά συστήματα, όπως για παράδειγμα τα Windows XP και τα Windows Vista, είναι ευάλωτα σε τέτοιου είδους επιθέσεις.

Τεχνικές λεπτομέρειες
---------------------

Ο επιτιθέμενος στέλνει στο θύμα ένα ειδικά κατασκευασμένο πακέτο TCP SYN (έναρξη σύνδεσης TCP/IP). Στα πεδία αποστολέας και παραλήπτης της κεφαλίδας αυτού του ειδικά κατασκευασμένου TCP πακέτου βρίσκεται η διεύθυνση IP του θύματος. Η παραλαβή ενός τέτοιου πακέτου οδηγεί τον υπολογιστή του θύματος να απαντά στον εαυτό του συνέχεια και κατά συνέπεια να καθίσταται μη λειτουργικός.

Συνεπώς, το χαρακτηριστικό της επίθεσης LAND που την διαχωρίζει από άλλες επιθέσεις είναι ότι το πακέτο που στέλνεται έχει ως αποστολέα και παραλήπτη την διεύθυνση IP του θύματος.

Ευάλωτα συστήματα
-----------------

Επιτυχημένες επιθέσεις LAND έχουν γίνει σε διάφορα λειτουργικά συστήματα και υπηρεσίες. Για παράδειγμα έχει διαπιστωθεί πως το SNMP και η υπηρεσία kerberos για Windows (πόρτα 88, πρωτόκολλο TCP) είναι ιδιαιτέρως ευάλωτα. Οι επιθέσεις αυτές βασίζονται στο γεγονός ότι το λογισμικό δεν έχει σχεδιαστεί σωστά και δέχεται συνδέσεις που φαίνεται ότι προέρχονται από τον ίδιο υπολογιστή.

Ακολουθεί μία λίστα με μερικά από τα λειτουργικά συστήματα και τις υπηρεσίες που έχει διαπιστωθεί πειραματικά ότι είναι ευπαθή σε τέτοιες επιθέσεις:

* AIX 3.0
* AmigaOS AmiTCP 4.2 (Kickstart 3.0)
* BeOS Preview release 2 PowerMac
* BSDi 2.0 και 2.1
* Digital VMS
* FreeBSD 2.2.5-RELEASE and 3.0 (Έχει διορθωθεί μέσω updates)
* HP External JetDirect Print Servers
* IBM AS/400 OS7400 3.7
* Irix 5.2 και 5.3
* Mac OS MacTCP, 7.6.1 OpenTransport 1.1.2 και 8.0
* NetApp NFS server 4.1d και 4.3
* NetBSD 1.1 έως 1.3 (Έχει διορθωθεί μέσω updates)
* NeXTSTEP 3.0 και 3.1
* Novell 4.11
* OpenVMS 7.1 με UCX 4.1-7
* QNX 4.24
* Rhapsody Developer Release
* SCO OpenServer 5.0.2 SMP, 5.0.4
* SCO Unixware 2.1.1 και 2.1.2
* SunOS 4.1.3 και 4.1.4
* Windows 95, NT και XP SP2, Vista

Αντιμετώπιση
------------

Η πλειοψηφία των firewall έχουν την ικανότητα να αντιλαμβάνονται τέτοιου είδους μολυσμένα πακέτα και να τα απορρίπτουν. Έτσι λοιπόν προστατεύεται ο υπολογιστής από τέτοιου είδους επιθέσεις. Τέλος, μερικά λειτουργικά συστήματα έχουν εκδώσει ανανεώσεις (updates) που διορθώνουν αυτό το πρόβλημα (π.χ. NetBSD και FreeBSD).

Δείτε επίσης
------------

* Λειτουργικό σύστημα
* TCP
* IP
* Firewall

Εξωτερικοί σύνδεσμοι
--------------------

* Η πρώτη αναφορά στην επίθεση LAND από τον m3lt.
* Άρθρο που αναλύει την ευπάθεια των Windows XP σε επιθέσεις LAND. Αρχειοθετήθηκε 2019-08-09 στο Wayback Machine.